# Επιστροφή Κατασκευάσαμε ένα video και ένα αρχείο pp

#

# Ο κήρυκας (3η ομάδα)

1. Ο Κλεόκριτος, σύμφωνα με τον Ξενοφώντα, είναι «κῆρυξ τῶν μυστῶν, μάλα εὔφωνος». Στο επίθετο «εὔφωνος», θα δίνατε την έννοια του «καλλίφωνος» ή του «βροντόφωνος». Να αιτιολογήσετε την απάντησή σας. Παράλληλα να αναζητήσετε πληροφορίες και να ενημερώσετε τους συμμαθητές σας μέσω μιας πολυτροπικής παρουσίασης (15-20 διαφανειών) για τα παρακάτω θέματα, στα οποία αναφέρεται ο Κλεόκριτος: α) Θυσίες β) Εορτές γ) Μυστήρια δ) Κηδεστία ε) ἑταιρία. Μπορείτε να αξιοποιήσετε, εκτός των άλλων, την ενότητα «Θρησκεία- Θρησκευτικός βίος» του λογισμικού «Δημόσιος βίος στην αρχαία Ελλάδα», τις σελίδες 242-264 του βιβλίου του Robert Flaceliere («Ο δημόσιος και ιδιωτικός βίος των Αρχαίων Ελλήνων») και την ελληνική wikipedia και τους παρακάτω συνδέσμους: ( 1 ) ( 2 ) ( 3 ) ( 4 ) ( 5) ( 6 )

2. Ο Κλεόκριτος, τονίζει τους κοινούς δεσμούς των Αθηναίων χρησιμοποιώντας λέξεις σύνθετες με 1ο συνθετικό την πρόθεση «συν». Να βρείτε αυτές τις λέξεις και να τις αναλύσετε στα συνθετικά τους. Στη συνέχεια αξιοποιώντας το λεξικό liddell Scott των ψηφίδων για την ελληνική γλώσσα ( λήμμα συ%) να βρείτε κι άλλες παρόμοιες σύνθετες λέξεις, ώστε μαζί με τις λέξεις του κειμένου να σχηματιστεί κατάλογος 20 λέξεων.

3. Εικόνες από την κοινή συμβίωση και την κοινωνική ζωή, αποτυπώνονται συνήθως ανάγλυφα σε μάρμαρο ή ως παραστάσεις σε αγγεία. Να δημιουργήσετε ένα κολλάζ (με τη βοήθεια του λογισμικού picasa) με εικόνες παραστάσεων που θα αντλήσετε από το διαδίκτυο. Ξένο πανεπιστήμιο δημιούργησε «κινούμενες» παραστάσεις αγγείων. Αφού παρατηρήσετε το σχετικό βίντεο (συγχορευτές) να σχολιάσετε θετικά ή αρνητικά το εγχείρημα.

4. Στο μάθημα της νεοελληνικής γλώσσας για τις πανελλήνιες εξετάσεις 2011, δόθηκε η παρακάτω άσκηση:«Η κοινότητα χρειάζεται την κοινή εμπειρία για να είναι κοινότητα». Να αναπτύξετε σε μία παράγραφο 60 - 80 λέξεων το περιεχόμενο της παραπάνω περιόδου. Στις μέρες μας, σε αντίθεση με την αρχαιότητα, οι εκδηλώσεις που σφυρηλατούν την ενότητα και την κοινωνική συνοχή είναι σπάνιες, όπως και η συμμετοχή των πολιτών, γεγονός που συμβάλει στη γιγάντωση του ατομικισμού και στην υπονόμευση του συλλογικού πνεύματος. Να ετοιμάσετε μια σύντομη προφορική εισήγηση επιχειρηματολογώντας υπέρ της προηγούμενης άποψης, τονίζοντας την ανάγκη για σεβασμό των παραδόσεων.

5. Το παρακάτω απόσπασμα, είναι από την «Ιφιγένεια εν Ταύροις» του Ευριπίδη, στίχοι 709-711 . Ο Ορέστης απευθύνεται στον Πυλάδη, συγκινημένος από την ευγενική του χειρονομία.

ὦ συγκυναγὲ καὶ συνεκτραφεὶς ἐμοί,

ὦ πόλλ' ἐνεγκὼν τῶν ἐμῶν ἄχθη κακῶν.

ἡμᾶς δ' ὁ Φοῖβος μάντις ὢν ἐψεύσατο·

«Φίλε που στο κυνήγι βγαίναμε μαζί, που μεγαλώσαμε μαζί, που τόσα βάρη σήκωσες για τις δικές μου συμφορές, εμάς ο Απόλλωνας, αν και μάντης, μας ξεγέλασε!»

Μετάφραση: Στάθης Παπακωνσταντίνου.

Βρείτε 4 ομοιότητες (περιεχομένου) του συγκεκριμένου αποσπάσματος με το κείμενο της ενότητας.

1η ομοιότητα |
2η ομοιότητα |
3η ομοιότητα |
4η ομοιότητα |