## Επιστροφή Δείτε το βίντεο που κατασκευάσαμε κάνοντας κλικ εδώ

# Ο μάντης

Ο ρόλος του ανώνυμου μάντη προβάλλει πρωταγωνιστικός και η προφητεία του καθοριστική. Αντλώντας στοιχεία από τις παρακάτω (5) πηγές του διαδικτύου, ( 1 2 3 4 5), από τις σελίδες 264-271 του βιβλίου του Robert Flaceliere(«Ο δημόσιος και ιδιωτικός βίος των Αρχαίων Ελλήνων») και από τις Ψηφίδες για την ελληνική γλώσσα, να δημιουργήσετε ένα 15 λεπτο ντοκιμαντέρ (αφήγηση και εικόνες με τη βοήθεια του λογισμικού movie maker που είναι ενσωματωμένο στα σύγχρονα λειτουργικά των υπολογιστών) για να ενημερώσετε τους συμμαθητές σας. Στο ντοκιμαντέρ θα παρέχονται στοιχεία για το θεόπνευστο χαρακτήρα της μαντικής, σύντομες πληροφορίες για τα είδη της, τα σημαντικότερα μαντεία και σύντομο βιογραφικό των πιο σπουδαίων μάντεων (Κάλχας, Τειρεσίας, Θεονόη, Κασσάνδρα, Λαοκόοντας, ΄Ελενος, Πυθία). Επίσης, να γίνει αναφορά στην πιο συνηθισμένη κατηγορία εναντίον των μάντεων με τεκμηρίωση από την αρχαία ελληνική γραμματεία. (Ομήρου, «Ιλιάς» Α΄ 106 κ.ε, Σοφοκλέους, «Αντιγόνη» 1033 κ.ε). Το ντοκιμαντέρ θα ολοκληρωθεί με αναφορές στη σύγχρονη εποχή. Πιο συγκεκριμένα να γίνεται λόγος για τις σύγχρονες μορφές μαντείας, τη σκοπιμότητα που υπηρετούν και στις ουσιώδεις διαφορές με τη μαντεία των αρχαίων χρόνων. Μπορείτε επίσης να συμπεριλάβετε οποιαδήποτε άλλη πληροφορία θεωρείτε ότι θα μπορούσε να εμπλουτίσει την εργασία σας. Αν κρίνετε σκόπιμο, μπορείτε να συνοδεύετε την αφήγησή σας με ταιριαστή μουσική υπόκρουση της αρεσκείας σας.