Επιστροφή

Tῇ δ' ὑστεραίᾳ οἱ μὲν τριάκοντα πάνυ δὴ ταπεινοὶ καὶ ἔρημοι συνεκάθηντο ἐν τῷ συνεδρίῳ· τῶν δὲ τρισχιλίων ὅπου ἕκαστοι τεταγμένοι ἦσαν, πανταχοῦ διεφέροντο πρὸς ἀλλήλους. ὅσοι μὲν γὰρ ἐπεποιήκεσάν τι βιαιότερον καὶ ἐφοβοῦντο, ἐντόνως ἔλεγον ὡς οὐ χρείη καθυφίεσθαι τουτοῖς ἐν Πειραιεῖ· ὅσοι δὲ ἐπίστευον μηδὲν ἠδικηκέναι, αὐτοί τε ἀνελογίζοντο καὶ τοὺς ἄλλους ἐδίδασκον ὡς οὐδὲν δέοιντο τούτων τῶν κακῶν, καὶ τοῖς τριάκοντα οὐκ ἔφασαν χρῆναι πείθεσθαι οὐδ' ἐπιτρέπειν ἀπολλύναι τὴν πόλιν. καὶ τὸ τελευταῖον ἐκείνους μὲν καταπαῦσαι, ἄλλους δὲ καὶ εἵλοντο δέκα, ἕνα ἀπὸ φυλῆς.

Πληροφορίες

Δραστηριότητα

Να απαντήσετε σύντομα (στην νέα ελληνική) στη δεξιά στήλη το αντίστοιχο ερώτημα της αριστερής στήλης και στη συνέχεια να προχωρήσετε στη μετάφραση του αποσπάσματος:

Ποιες λέξεις προσδιορίζουν το χρόνο και το χώρο; | Tῇ δ' ὑστεραίᾳ (χρονος), πανταχοῦ (τοπος) ὅπου ἕκαστοι τεταγμένοι,(τοπος) ἐν τῷ συνεδρίῳ(τοπος), ἐν Πειραιεῖ(τοπος).
Ποιες επίθετα αποδίδουν την απομόνωση των 30 τυράννων; | ταπεινοί ,έρημοι
Σε πόσες ομάδες χωρίστηκαν οι τρισχίλιοι και με ποιο γνώμονα | Χωρίστηκαν σε 2 ομάδες με γνώμονα το αν είχαν διαπράξει ή όχι εγκλήματα την περίοδο της εξουσίας τους .
Σε ποια κατηγορία και γιατί θα ανήκε κάποιος που έλεγε αυτά (1) ή αυτά (2); | 1)Αυτοί που είχαν διαπράξει εγκλήματα και φοβούνταν για την ζωή τους.2) Οι άλλοι δεν είχαν διαπράξει εγκλήματα, πιστεύουν ότι δεν πρέπει να χυθεί άλλο αίμα, αλλά πρέπει να ανατρέψουν άμεσα και χωρίς φόβο την παρούσα πολιτική κατάσταση.
Ποια είναι η τελική απόφαση; | Αποφάσισαν να αφαιρέσουν την εξουσία από τους Τριάκοντα και να εκλέξουν άλλους. Έτσι εξέλεσαν δέκα , έναν από κάθε φυλή.

Ποια είναι τα δομικά στοιχεία της συγκεκριμένης παραγράφου;

θεματική πρόταση :
Tῇ δ' ὑστεραίᾳ οἱ μὲν τριάκοντα πάνυ δὴ ταπεινοὶ καὶ ἔρημοι συνεκάθηντο ἐν τῷ συνεδρίῳ·

λεπτομέρειες
τῶν δὲ τρισχιλίων ὅπου ἕκαστοι τεταγμένοι ἦσαν, πανταχοῦ διεφέροντο πρὸς ἀλλήλους. ὅσοι μὲν γὰρ ἐπεποιήκεσάν τι βιαιότερον καὶ ἐφοβοῦντο, ἐντόνως ἔλεγον ὡς οὐ χρείη καθυφίεσθαι τουτοῖς ἐν Πειραιεῖ· ὅσοι δὲ ἐπίστευον μηδὲν ἠδικηκέναι, αὐτοί τε ἀνελογίζοντο καὶ τοὺς ἄλλους ἐδίδασκον ὡς οὐδὲν δέοιντο τούτων τῶν κακῶν, καὶ τοῖς τριάκοντα οὐκ ἔφασαν χρῆναι πείθεσθαι οὐδ' ἐπιτρέπειν ἀπολλύναι τὴν πόλιν. καὶ τὸ τελευταῖον ἐκείνους μὲν καταπαῦσαι, ἄλλους δὲ καὶ εἵλοντο δέκα, ἕνα ἀπὸ φυλῆς.

κατακλείδα : δεν υπάρχει.

Να βρείτε δυο δευτερεύουσες ειδικές προτάσεις και να αιτιολογήσετε την εισαγωγή και την εκφορά τους. | 1) ὡς οὐ χρείη καθυφίεσθαι τουτοῖς ἐν Πειραιεῖ : εισάγεται με τον ειδικό σύνδεσμο ως γιατί εκφράζει υποκειμενική άποψη, εκφέρεται με ευκτική του πλαγίου λόγου γιατί εξαρτάται από ρήμα ιστορικού χρόνου (έλεγον) 2) ὡς οὐδὲν δέοιντο τούτων τῶν κακῶν : εισάγεται με τον ειδικό σύνδεσμο ως γιατί εκφράζει υποκειμενική άποψη, εκφέρεται με ευκτική του πλαγίου λόγου γιατί εξαρτάται από ρήμα ιστορικού χρόνου (εδίδασκον)

Μετάφραση: Την επόμενη μέρα οι Τριάκοντα βαριά ταπεινωμένοι και μόνοι είχαν πάρει τη θέση τους στην αίθουσα συνεδριάσεων. Από τους τρισχιλίους , όπου ο καθένας τους ήταν τοποθετημένοι, παντού διαφωνούσαν μεταξύ τους. Γιατί όσοι είχαν διαπράξει κάποιο σοβαρό αδίκημα υποστήριζαν έντονα ότι δεν πρέπει να φοβήθουν αυτούς που βρίσκονταν στον Πειραιά. Όσοι όμως πίστευαν ότι δεν είχαν διαπράξει κανένα αδίκημα, και οι ίδιοι σκέφτονταν και στους άλλους εξηγούσαν ότι δεν υπήρχε ανάγκη για τέτοιες συμφορές και είπαν ότι δεν πρέπει να υποκούσουν στους Τριάκοντα ούτε να τους αφήσουν να καταστρέψουν την πόλη. Τελικά (αποφάσισαν) να αφαιρέσουν από εκείνους την εξουσία και άλλους να εκλέξουν. Και εξέλεξαν δέκα, έναν από κάθε φυλή.

Τελική δραστηριότητα 1ου φύλλου εργασίας

Να υλοποιήσετε τις παρακάτω ψηφιακές δραστηριότητες

- · Σταυρόλεξο
- · Ομόρριζες λέξεις
- · Γραμματική
- · Μετάφραση